Hoe skryf 'n mens 'n boek? - Skryfgeheime
Welkom by die Skryfgeheime- aanlyn skryfskool
Media- en kreatiewe skryfkursusse
Beste, billikste, meeste gepubliseerde studente by gerekende uitgewers en tydskrifte
Voortgesette onderrig was nog nooit so belangrik soos nou nie. Mense wat bereid is om in hulleself te belê is mense wat nuwe inkomstestrome tuis in hulle vryetyd kan genereer.
Sedert 2008 bied die Skryfgeheime-skryfskool kwaliteit aanlyn Afrikaanse kursusse aan almal wat met hul kreatiewe of mediaskryfwerk wil uitblink. Talle vryskutskrywers en -joernaliste wat 'n kursus by ons voltooi het, presteer op uiteenlopende platforms en ontvang outeursgeld vir hul skryfwerk.
Wonder jy hoe hulle dit regkry?
By Skryfgeheime leer jy, in noue samewerking met 'n ervare, gepubliseerde mentor, hoe om 'n storie of artikel te ontwikkel, te skryf en dan aan 'n gerekende uitgewer, nuusblad, webwerf of tydskrif voor te lê. Die idee is dat jy nie net jou naam in druk sal sien nie, maar ook 'n ekstra inkomste met jou skryfwerk sal verdien. Dis 'n verdere bonus dat die kursusse aanlyn, teen jou eie pas en in jou vryetyd geskied.
En natuurlik gaan dit nie slegs oor publikasie en die generering van 'n tweede inkomste nie, maar ook oor die genot van skryf, die vreugde van kreatiwiteit en die plesier wanneer jy dit wat jy in jou verbeelding "sien" op papier vasvang. Kortom, as skryf jou droom is en jy jou boek of artikel sielsgraag in druk wil sien - en daarmee wil verdien - dan kuier jy vandag by die regte plek.
Hoe kan jy jou doelstellings bereik?
Met hierdie wenresep:
* 'n Raamwerk
Praktiese, stapsgewyse kursusmateriaal in sprankelende Afrikaans dek alle nodige aspekte van die skryfkuns.
* Volgehoue ondersteuning & groei
Prikkelende, opbouende terugvoer deur 'n gepubliseerde mentor binne sewe dae nadat jy 'n skryfstuk ingestuur het, hou jou storie en jou entoesiasme warm.
Jy het die vryheid om teen jou eie pas te werk en te betaal soos jy vorder. Afhangend van jou behoeftes kan jy selfs jou kursus staak en later hervat.
Ons geld-terug-waarborg beteken jy kry al jou geld terug indien die kursusmateriaal of terugvoer jou teleurstel. Hierdie waarborg is uniek aan Skryfgeheime en dui op ons vertroue in ons mense en ons produkte.
(Amper) gereed om in te skryf? Kies jou kursus hier ...
Nog gepubliseerde Skryfgeheime-skrywers
Ontspan, jy is in die hande van ervare skrywers wat ook op hul dag beginners was en weet hoe jy voel. Die doelstelling is immers om jou op te bou, want jou sukses is ook ons sukses.
* Die begeerte om jou storie op die rakke te sien, uitgegee deur 'n gerekende uitgewer.
* Toegang tot 'n rekenaar, e-pos en die internet.
* Oorgenoeg tyd om jou kursus teen jou eie pas te voltooi.
* Gedetailleerde, simpatieke terugvoer deur kundiges binne sewe dae.
* Billike betaalplanne en die vryheid om te betaal soos jy vorder.
* Al jou geld terug, indien jy voel jou kursus was nie die moeite werd nie.
Vra ons sakpas betaalplanne aan en kry jou naam in druk
Vir diegene wat dieper wil delf
Waarvoor staan Skryfgeheime?
* Talle suksesvolle skrywers by gerekende nasionale uitgewers, tydskrifte en ander platforms.
* 'n Verskeidenheid
beproefde aanlyn kursusse om uit te kies, afhangend van jou behoeftes. Elkeen voer jou teen jou eie pas van die vind van 'n werkbare idee tot publikasie.
* Kursusmateriaal met 'n logiese opbou, geskryf in keurige Afrikaans, en beproefde hulpmiddels wat jou doelgerig lei, van die vind van 'n geskikte storievonk tot en met 'n voltooide, afgeronde manuskrip.
* Een tot een begeleiding deur 'n gegradueerde, bekroonde skrywer of joernalis, tesame met kundige terugvoer binne sewe dae, kry jou storie op die rakke.
* Billike betaalplanne
en ons geld-terug-waarborg, wat op ons vertroue in ons kursusse dui, maak dit vir jou maklik om in te skryf.
Waarom skryf mense?
Sekerlik om uitdrukking te gee aan al die karakters en idees wat in hulle koppe maal. Ook om mense te bereik en iets na te laat: iets tasbaars wat 'n ruk sal bly staan en lesers sal laat dink, meesleur en vermaak.
Maar hoe besluit jy waaroor om te skryf? En hoe skep jy 'n vollengte verhaal uit idees, belewenisse, los gedagtes en insidente? En sal jy deurlopende bystand sowel as eerlike, opbouende terugvoer ontvang sodat jou manuskrip sal groei en nie halfpad sal verwelk nie?
In wese draai alles om passie. M.a.w. die drang om kreatief met woorde, idees en karakters om te gaan móét daar wees. So ook die vaardighede. Want 'n boek verg baie: dit moet samehang toon, maar ook verrassend wees; oortuig, maar ook ontgogel; uniek, vars en opwindend wees, maar ook logies en sonder melodrama.
Baie mense soos jy het al by Skryfgeheime aangeklop om 'n storie te leer skryf wat vermaak en onderrig, verruk, meesleur en totaal anders, selfs skokkend is - en boonop publiseerbaar. Volg hulle voorbeeld: kies 'n kursus, vat hande met 'n ervare mentor en ontwikkel en skryf 'n manuskrip wat jy met trots aan 'n uitgewer of tydskrif kan voorlê of vir plasing op die web.
Hoe werk die kursusse?
* Elke kursus is opgebou uit 'n spesifieke getal modules. Elke module dek sekere aspekte van die skryfkuns.
* Elke module stuur stapsgewys op 'n gehalteproduk af.
* Elke module eindig in 'n werkstuk waarop jy binne sewe dae geïndividualiseerde terugvoer ontvang.
* Terugvoer is kundig, simpatiek en maklik verstaanbaar.
* Jou mentor gebruik spoorveranderings en kommentaarblokkies en werk direk op jou skryfstukke sodat jy die "wat" en die "hoe" van skryf maklik kan volg.
* Hierdie persoonlike kontak met 'n kundige mentor dra direk by tot ons groot getal suksesse, naamlik al daardie vryskutte uit ons stal wat elke maand deur erkende nasionale uitgewers en tydskrifte gepubliseer word.
* Jy kan ook by hierdie groeiende groep
aansluit deur vandag nog in te skryf.
Klik vir volledige inligting oor ons kursusse:
* Praktiese Kreatiewe Skryfkursus:
'n Geïntegreerde kursus waartydens jy tegniek inoefen terwyl jy 'n storie ontwikkel en skryf. Ideaal vir beginnerskrywers en skoliere. (4 modules)
* Algemene Kreatiewe Skryfkursus:
'n Tweestroomkursus waartydens jy 'n publiseerbare kortverhaal, tydskrifstorie, skets, novelle of 'n vollengte roman (dik boek) ontwikkel en skryf. (8 modules)
* WriteSmarter Creative Writing Course:
Similar to the Algemene Kreatiewe Skryfkursus. Designed to lead you from finding a suitable story spark to a completed manuscript. The ultimate goal is publication of your novel or short story by a reputable publisher or magazine. (8 modules)
* Kursus in Vryskutjoernalistiek:
Vind die kortpaaie vir sukses met hierdie markgerigte mediakursus en ontwikkel en skryf blogs, tydskrif- en foto-artikels, berigte en ander media-inhoud onder leiding van 'n ervare, gegradueerde vryskutjoernalis. (8 modules)
'n Publikasiegerigte kursus waartydens jy 'n opwindende storieboek vir kinders of jong tieners ontwikkel en skryf. (10 modules)
'n Unieke, interaktiewe kursus vir die skryf van 'n publiseerbare teks vir pikkies van 2 - 5. Jy vind 'n gepaste idee en bou dit uit tot 'n prettige verhaal. (7 modules)
* Klim-uit-jou-kassie-kursus vir die skryf van distopiese verhale:
Moet hierdie een nie miskyk nie. Jy ontwikkel en skryf 'n kortverhaal (of boek) wat binne 'n distopiese bestel afspeel. (Omvattende handleiding van 40 blaaie met gedetailleerde terugvoer op jou verhaal.)
* Manuskripbeoordeling & redigering:
Jy ontvang redigering van of 'n verslag oor jou manuskrip of skryfstuk met talle wenke hoe om jou skryfwerk te verbeter, asook 'n bespreking van die publikasiemoontlikhede.
* Taal- en skryfstylopknapper:
'n Selfdoenkursus vir verbeterde taalkennis, skryftegniek en skryfstyl (70 blaaie, 35 take met uitgewerkte memoranda).